На основу члана 18. став 5. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15 и 103/15),

Влада доноси

У Р Е Д Б У

O ИЗМЕНАМА И ДОПУНАМА УРЕДБЕ

О ИЗГЛЕДУ КОНТРОЛНЕ АКЦИЗНЕ МАРКИЦЕ, ВРСТИ ПОДАТАКА НА МАРКИЦИ И НАЧИНУ И ПОСТУПКУ ОДОБРАВАЊА И ИЗДАВАЊА МАРКИЦА, ВОЂЕЊА ЕВИДЕНЦИЈА О ОДОБРЕНИМ И ИЗДАТИМ МАРКИЦАМА И ОБЕЛЕЖАВАЊА ЦИГАРЕТА И АЛКОХОЛНИХ ПИЋА

Члан 1.

У Уредби о изгледу контролне акцизне маркице, врсти података на маркици и начину и поступку одобравања и издавања маркица, вођења евиденција о одобреним и издатим маркицама и обележавања цигарета и алкохолних пића („Службени гласник РС”, бр.137/04, 11/05, 29/05, 56/05, 75/05, 88/05, 108/06 и 83/11), у члану 2. став 1. речи: „101/10 и 43/11” замењују се речима: „101/10, 43/11, 101/11, 93/12, 119/12, 47/13, 68/14-др. закон, 142/14, 55/15 и 103/15”.

Члан 2.

У члану 3. став 1. тачка 1) подтачка (1) алинија прва речи: „за ракије од воћа, грожђа и специјалне ракије” замењују се речима: „за ракије од воћа, грожђа, вина и друге воћне ракије са додатком екстракта биља, делова биља или пољопривредних производа”.

У алинеји трећој речи: „за жестока алкохолна пића и ликере” замењују се речима: „за остала јака алкохолна пића”.

У подтачки (2) алинија прва речи: „за ракије од воћа, грожђа и специјалне ракије” замењују се речима: „за ракије од воћа, грожђа, вина и друге воћне ракије са додатком екстракта биља, делова биља или пољопривредних производа”.

У алинеји трећој речи: „за жестока алкохолна пића и ликере” замењују се речима: „за остала јака алкохолна пића”.

Члан 3.

У члану 5. став 1. после тачке на крају реченице додају се речи: „Уколико оригинално паковање алкохолних пића (групно паковање) садржи више појединачних алкохолних пића, маркица се може лепити преко тог оригиналног паковања, с тим да се само такво оригинално паковање (групно паковање) може стављати у промет, а не и појединачно по комаду алкохолног пића.”.

У ставу 3. после речи: „флаше или друге амбалаже” додају се запета и речи: „односно оригиналног паковања (групног паковања),”, а после речи: „флаша или друга амбалажа” додају се запета и речи: „односно оригинално паковање (групно паковање)”.

Додаје се став 4, који гласи:

„Обележавање акцизних производа из члана 1. ове уредбе врши се код домаћег произвођача, иностраног произвођача или другог лица укључујући и овлашћеног дистрибутера иностраног произвођача пре увоза, односно у царинском складишту под царинским надзором у складу са царинским прописима.”.

Члан 4.

У члану 6. став 1. речи: „став 3.” замењују се речима: „став 4.”.

Члан 5.

У члану 8. став 3. тачка 1) мења се и гласи:

„1) доказ је да је уписан у одговарајући регистар код органа надлежног за регистрацију, а за увознике цигарета и доказ да је уписан у одговарајући регистар код Управе за дуван; ”.

Став 4. брише се.

Досадашњи став 5. постаје став 4.

Досадашњи ст. 6. и 7. бришу се.

Досадашњи став 8. постаје став 5.

Члан 6.

Члан 9. мења се и гласи:

„Члан 9.

Податке о иностраном произвођачу, односно овлашћеном дистрибутеру иностраног произвођача увозник цигарета, односно алкохолних пића уписује у Образац ЗАМ приликом подношења захтева за издавање маркица, уколико Завод маркице доставља поштом на адресу иностраног произвођача, односно овлашћеног дистрибутера иностраног произвођача цигарета, односно алкохолних пића.”

Члан 7.

У члану 11. став 2. брише се.

Досадашњи став 3. постаје став 2.

Члан 8.

У члану 12. став 1. речи: „домаћем произвођачу цигарета, односно алкохолних пића” бришу се.

Став 2. брише се.

У досадашњем ставу 3, који постаје став 2, после речи: „подноси” додаје се реч: „министарству”.

Досадашњи став 4. постаје став 3.

Члан 9.

У члану 13. став 4. речи: „члана 17. став 2.” замењују се речима: „члана 16.”

Члан 10.

У члану 14. став 2. мења се и гласи:

„Оштећене маркице из става 1. овог члана произвођач, односно увозник доставља квартално, у року од 15 дана по истеку сваког квартала.”

Став 3. мења се и гласи:

„Произвођач, односно увозник цигарета, односно алкохолних пића који се брише из одговарајућег регистра или престане да обавља ту делатност, дужан је да најкасније 15 дана пре подношења захтева за брисање из регистра, односно престанка обављања делатности врати министарству неискоришћене маркице.”

После става 3. додаје се нови став 4, који гласи:

„Уколико лице из става 3. овог члана не врати маркице у прописаном року, сматраће се да је настала обавеза по основу акцизе у складу са Законом, те је дужно да обрачуна и плати акцизу за количину невраћених маркица, која прелази 0,3% од издатог броја маркица по сваком Обрасцу ЗАМ, на основицу коју чини највиша малопродајна цена цигарета у моменту обрачуна акцизе, односно литар алкохолног пића према врсти алкохолног пића, и то најкасније на дан брисања из регистра, односно на дан престанка обављања делатности. Лице које не врати маркице, односно не плати акцизу не може бити брисано из одговарајућег регистра сагласно прописима којима се уређује порески поступак и пореска администрација.”

Досадашњи став 4, који постаје став 5, мења се и гласи:

„Број (количина) оштећених маркица код којих није видљива ознака серије и серијски број маркице и потпуно уништених маркица по једном Обрасцу ЗАМ не може бити већи од 0,3% од издатог броја маркица за цигарете, односно за алкохолна пића.”

После новонасталог става 5. додаје се нови став 6, који гласи:

„Уколико је по једном Обрасцу ЗАМ број (количина) маркица из става 4. овог члана већи од 0,3% од броја преузетих маркица, обвезник акцизе дужан је да обрачуна и плати акцизу за количину маркица које прелазе 0,3%, на основицу коју чини највиша малопродајна цена цигарета у моменту обрачуна акцизе, односно литар алкохолног пића према врсти алкохолног пића, и то у року од 15 дана по истеку квартала у којем је утврђено да је број (количина) маркица из става 4. овог члана већи од 0,3%.”

Досадашњи став 6. постаје став 7.

Досадашњи став 7. брише се.

У ставу 8. речи: „става 1.” замењују се речима: „ст. 1. и 3.”.

У ставу 9. речи: „става 1.” замењују се речима: „ст. 1. и 3.”.

Члан 11.

У члану 15. после речи: „појединачно” додају се речи: „по сваком Обрасцу ЗАМ”.

Члан 12.

Члан 16. мења се и гласи:

„Члан 16.

Произвођач, односно увозник цигарета и алкохолног пића дужан је да води евиденцију о преузетим, искоришћеним, оштећеним и неискоришћеним маркицама за цигарете, односно алкохолна пића по сваком Обрасцу ЗАМ.

Произвођач, односно увозник цигарета евиденцију из става 1. овог члана води на Обрасцу АМ-Ц - Квартални извештај произвођача, односно увозника цигаретао преузетим, утрошеним и враћеним контролним акцизним маркицама за цигарете за период од \_\_\_до \_\_\_ 20\_\_. године (у даљем тексту: Образац АМ-Ц), а произвођач, односно увозник алкохолног пића на Обрасцу АМ-А - Квартални извештај произвођача, односно увозника алкохолног пића о преузетим, утрошеним и враћеним контролним акцизним маркицама за алкохолна пића за период од \_\_\_до \_\_\_ 20\_\_. године (у даљем тексту: Образац АМ-А), који су одштампани уз ову уредбу и чине њен саставни део.

Произвођач, односно увозник цигарета и алкохолног пића дужан је да министарству достави обрасце из става 2. овог члана најкасније у року од 15 дана по истеку сваког квартала. Обрасци се министарству могу доставити и електронским путем.”

Члан 13.

Чл. 17. и 18. бришу се.

Члан 14.

У члану 19. став 1. у уводној реченици број: „500.000” замењује се бројем: „2.000.000”.

Тач. 1) и 1а) мењају се и гласе:

„1) у прописаном року не изврши повраћај оштећених, односно неискоришћених маркица (члан 14. ст. 2. и 3), односно не обрачуна и не плати акцизу на начин и у року прописаним чланом 14. ст. 4. и 6. ове уредбе;

1а) у прописаном року и на прописаним обрасцима не достави податке о којима води евиденцију (члан 16. став 3);”.

У тачки 4) тачка на крају замeњује се тачком и запетом.

Додају се тач. 5), 6) и 7), које гласе:

„5) увозник цигарета, односно алкохолних пића не сачини у прописаном року извештај и не достави га министарству у прописаном року на Обрасцу АМ-Ц/ЗАЛИХЕ или Обрасцу АМ-А/ЗАЛИХЕ (члан 22а став 1), односно не достави у прописаном року податке о којима води евиденцију на Обрасцу АМ-Ц или Обрасцу АМ-А (члан 22а став 3);

6) произвођач цигарета, односно алкохолних пића у прописаном року не сачини извештај и не достави га министарству у прописаном року на Обрасцу АМ-Ц/ЗАЛИХЕ или Обрасцу АМ-А/ЗАЛИХЕ (члан 22б став 1), односно не достави у прописаном року податке о којима води евиденцију на Обрасцу АМ-Ц или Обрасцу АМ-А (члан 22б став 2);

7) не обрачуна и не плати акцизу на начин и у року прописаним чланом 22в ове уредбе.”.

У ставу 2. број: „50.000” замењује се бројем: „150.000”.

У ставу 3. број: „250.000” замењује се бројем: „500.000”.

Члан 15.

После члана 22. додају се чл. 22а, 22б и 22в, који гласе:

„Члан 22а

Увозник цигарета, односно алкохолних пића, који је до 31. децембра 2015. године, доставио министарству, ради преузимања контралних акцизних маркица за обележавање цигарета и алкохолних пића из увоза, гаранцију банке из члана 8. став 4. Уредбе о изгледу контролне акцизне маркице, врсти података на маркици и начину и поступку одобравања и издавања маркица, вођења евиденција о одобреним и издатим маркицама и обележавања цигарета и алкохолних пића („Службени гласник РС”, бр. 137/04, 11/05, 29/05, 56/05, 75/05, 88/05, 108/06 и 83/11), дужан је да са стањем на дан 1. јануара 2016. године сачини извештај о количини (броју) искоришћених маркица, оштећених маркица са видљивом ознаком серије и серијским бројем, оштећених маркица код којих није видљива ознака серије и серијски број маркице, потпуно уништених маркица, односно нераздужених маркица по сваком Обрасцу ЗАМ и достави га министарству у року од 30 дана од дана ступања на снагу ове уредбе. Извештај се доставља на Обрасцу АМ-Ц/3АЛИХЕ - Извештајпроизвођача, односно увозника цигаретао стању залиха преузетих контролних акцизних маркица за цигарете (у даљем тексту: Образац АМ-Ц/3АЛИХЕ), а увозник алкохолног пића на Обрасцу АМ-А/3АЛИХЕ - Извештај произвођача, односно увозника алкохолног пића о стању залиха преузетих контролних акцизних маркица за алкохолна пића (у даљем тексту: Образац АМ-А/3АЛИХЕ), који су одштампани уз ову уредбу и чине њен саставни део. Обрасци се министарству могу доставити и електронским путем.

Министарство, након спроведеног поступка у вези са раздуживањем контролних акцизних маркица, враћа банци гаранцију из става 1. овог члана у року од 20 дана од дана достављања извештаја.

Увозник цигарета, односно алкохолних пића из става 1. овог члана, дужан је да до потпуног раздужења контролних акцизних маркица преузетих пре ступања на снагу ове уредбе води евиденцију и да податке о којима води евиденцију доставља министарству у року од 15 дана по истеку квартала, на Обрацу АМ-Ц, односно Обрасцу АМ-А.

Члан 22б

Произвођач цигарета, односно алкохолних пића, дужан је да са стањем на дан 1. јануара 2016. године сачини извештај о количини (броју) искоришћених маркица, оштећених маркица са видљивом ознаком серије и серијским бројем, оштећених маркица код којих није видљива ознака серије и серијски број маркице, потпуно уништених маркица, односно нераздужених маркица по сваком Обрасцу ЗАМ и достави га министарству у року од 30 дана од дана ступања на снагу ове уредбе. Извештај се доставља на Обрасцу АМ-Ц/3АЛИХЕ, односно на Обрасцу АМ-А/3АЛИХЕ. Обрасци се министарству могу доставити и електронским путем.

Произвођач цигарета, односно алкохолних пића из става 1. овог члана, дужан је да до потпуног раздужења контролних акцизних маркица преузетих пре ступања на снагу ове уредбе води евиденцију и да податке о којима води евиденцију доставља министарству у року од 15 дана по истеку квартала, и то на Обрасцу АМ-Ц, односно Обрасцу АМ-А. Обрасци се министарству могу доставити и електронским путем.

Члан 22в

Уколико је по једном Обрасцу ЗАМ број (количина) маркица из члана 22а став 3. и члана 22б став 2. ове уредбе већи од 0,3% од броја преузетих маркица, обвезник акцизе дужан је да обрачуна и плати акцизу за количину маркица које прелазе 0,3%, на основицу коју чини највиша малопродајна цена цигарета у моменту обрачуна акцизе, односно литар алкохолног пића према врсти алкохолног пића, и то у року од 15 дана по истеку квартала у којем је утврђено да је број (количина) маркица већи од 0,3%.”

Члан 16.

У Обрасцу ЗАМ, у сва четири самокопирајућа примерка, у делу III - Подаци о траженим акцизним маркицама, под редним бројем 4. речи: „за ракије од воћа, грожђа и специјалне ракије” замењују се речима: „за ракије од воћа, грожђа, вина и друге воћне ракије са додатком екстракта биља, делова биља или пољопривредних производа”, под редним бројем 6. речи: „за жестока алкохолна пића и ликере” замењују се речима: „за остала јака алкохолна пића”, под редним бројем 8. речи: „за увозне ракије од воћа, грожђа и специјалне ракије” замењују се речима: „за увозне ракије од воћа, грожђа, вина и друге воћне ракије са додатком екстракта биља, делова биља или пољопривредних производа” и под редним бројем 10. речи: „за увозна жестока алкохолна пића и ликере” замењују се речима: „за увозна остала јака алкохолна пића”.

Одштампани Обрасци ЗАМ који нису искоришћени до дана ступања на снагу ове уредбе, могу се користити до њиховог утрошка.

Члан 17.

Произвођач и увозник цигарета, односно алкохолних пића први квартални извештај у складу са овом уредбом доставља до 15. априла 2016. године, и то за период од 1. јануара 2016. године до 31. марта 2016. године.

Члан 18.

Алкохолна пића из члана 12. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14 и 55/15), која су обележена контролним акцизним маркица у складу са Уредбом о изгледу контролне акцизне маркице, врсти података на маркици и начину и поступку одобравања и издавања маркица, вођења евиденција о одобреним и издатим маркицама и обележавања цигарета и алкохолних пића („Службени гласник РС”, бр.137/04, 11/05, 29/05, 56/05, 75/05, 88/05, 108/06 и 83/11), могу бити у промету након ступања на снагу ове уредбе.

Члан 19.

Нискоалкохолна пића из чл. 14. и 15. Закона о изменама и допунама Закона о акцизама („Службени гласник РС”, број 103/15), не морају бити обележена контролном акцизном маркицом.

Члан 20.

Ова уредба ступа на снагу 1. јануара 2016. године.

05 Број:

У Београду, 30. децембра 2015. године

В Л А Д А

ПРЕДСЕДНИК

Александар Вучић